rejauldu/bengali-wikipedia huggingface dataset:
অ্যাডামাস বিশ্ববিদ্যালয় হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বারাসতে অবস্থিত একটি বেসরকারি বিশ্ববিদ্যালয়। এটি পশ্চিমবঙ্গের দ্বিতীয় বেসরকারি বিশ্ববিদ্যালয়। ২০১৪ সালে এই বিশ্ববিদ্যালয় প্রতিষ্ঠিত হয়।  অ্যাডামাস বিশ্ববিদ্যালয় হল একটি বহুমুখী অ-অনুমোদনকারী বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।  তথ্যসূত্র    বহিঃসংযোগ   Official Website  বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:২০১৪-এ পশ্চিমবঙ্গে প্রতিষ্ঠিত বিষয়শ্রেণী:কলকাতার বিশ্ববিদ্যালয় বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৪-এ প্রতিষ্ঠিত বিশ্ববিদ্যালয় ও কলেজ
thumb|right|২০০১ সালের অক্টোবর মাসে গ্যালিলিও মহাকাশযান থেকে গৃহীত থোমাগাতা প্যাটারার সর্বোচ্চ রেজোলিউশন চিত্র থোমাগাতা প্যাটারা (ইংরেজি: Thomagata Patera) হল বৃহস্পতির প্রাকৃতিক উপগ্রহ আইয়োর একটি আগ্নেয়গিরি। এটি আইয়োর বৃহস্পতি-বিপরীতমুখী গোলার্ধে  স্থানাংকে নিকটবর্তী সক্রিয় আগ্নেয়গিরি ভোলান্ড ও জামামার পূর্বদিকে অবস্থিত। থোমাগাতা হল একটি বৃক্ক-আকৃতিবিশিষ্ট আইয়োনীয় প্যাটারা। এই আগ্নেয় জ্বালামুখটি একটি ক্যালডেরার অনুরূপ। জ্বালামুখটির দৈর্ঘ্য , প্রস্থ  এবং গভীরতা । আগ্নেয়গিরিটি বর্তমানে নিষ্ক্রিয়। কারণ, থোমাগাতাতে একটি তাপীয় হটস্পট কখনও পর্যবেক্ষিত হয়নি এবং প্যাটারাটির উজ্জ্বল ভূমিভাগ এই ইঙ্গিত বহন করে যে এটি সালফার ডাইঅক্সাইড ও সালফার ঘনীভবনের পক্ষে যথেষ্ট শীতল। থোমাগাতা প্যাটারাটি একটি নিচু ও  চওড়া মেসার কেন্দ্রস্থলের কাছে অবস্থিত। মেসাটির প্রান্তভাগ পার্শ্ববর্তী সমভূমিগুলির থেকে । তবে থোমাগাতা প্যাটারার প্রান্তভাগের উচ্চতা জানা যায়নি। প্যাটারাটির পৃষ্ঠভাগ যদি পার্শ্ববর্তী সমভূমিগুলির সঙ্গে একই তলে থাকে, তাহলে মেসাটির পশ্চিম ঢালটির গ্রেড হবে ২°।  এই মেসাটির অঙ্গসংস্থান এবং থোমাগাতার (অন্তত সেটির পূর্ব দিকটি) ঢাল থেকে বিকিরিত হয়ে যাওয়া লাভা প্রবাহের বিবর্ণতার ধরন ইঙ্গিত করে যে থোমাগাতা প্যাটারা ও সেটিকে ঘিরে থাকা মেসাটি সম্ভবত একটি ঢালাকৃতি আগ্নেয়গিরি, যাকে আইয়োতে বলা হয় থোলাস।  মেসাটির অনিয়মিত সীমানা এবং এটির বেসাল স্ক্র্যাপের মূলদেশে আবর্জনার অভাব ইঙ্গিত করে যে এটি সালফার ডাইঅক্সাইড স্যাপিং-এর মাধ্যমে পরিবর্তিত হয়েছে।   নাম-ব্যুৎপত্তি  ২০০১ সালের অক্টোবর মাসে গ্যালিলিও মহাকাশযান এই আগ্নেয়গিরিটির বিস্তারিত পর্যবেক্ষণ সম্পাদনা করার পর, ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) মুইসকা জাতির পৌরাণিক ক্যাসিকিউ থোমাগাতার নামানুসারে এই প্যাটারাটির নামকরণ করে।  আইএইউ-এর মতে, পৌরাণিক থোমাগাতা ছিল “এক ভয়ংকর অগ্নিময় দৈত্য, যে আকাশে উড়ে বেড়াতো এবং মানুষকে পশুতে পরিণত করত।”    তথ্যসূত্র   বিষয়শ্রেণী:আইয়োর আগ্নেয়গিরি বিষয়শ্রেণী:মুইসকুবুন
"লাউডার দ্যান ওয়ার্ডস" () ডেভিড গিলমোর এবং পলি স্যামসন রচিত একটি গান। গানটির, সমন্বিত রিরিক গিলমোরের কম্পোজিশন সহযোগে স্যামসন কর্তৃক রচিত হয়েছে, যা মূলত ব্রিটিশ রক ব্যান্ড পিংক ফ্লয়েডের পঞ্চদশ স্টুডিও অ্যালবাম দ্য এন্ডলেস রিভার (২০১৪) জন্য রেকর্ড করা হয়েছিল, যেখানে এটি অ্যালবামের সর্বশেষ ট্র্যাক হিসাবে প্রদর্শিত হয়েছে।  ট্র্যাক তালিকা  চার্ট  চার্ট (২০১৪) শীর্ষঅবস্থান  মুক্তির ইতিহাস  অঞ্চল তারিখ বেতার বিন্যাস লেবেল ক্যাটালগ নম্বর যুক্তরাষ্ট ১৪ অক্টোবর ২০১৪ মেইনস্ট্রিম রক রেডিও কলাম্বিয়া রেকর্ডস   তথ্যসূত্র  বহিঃসংযোগ  বিষয়শ্রেণী:২০১৪-এর গান বিষয়শ্রেণী:২০১৪-এর একক বিষয়শ্রেণী:২০১০-এর দশকের ব্যাল্যাড বিষয়শ্রেণী:পিংক ফ্লয়েডের গান বিষয়শ্রেণী:ব্রিটিশ গান বিষয়শ্রেণী:রক গীতিকাব্য বিষয়শ্রেণী:ডেভিড গিলমোর রচিত গান বিষয়শ্রেণী:মরণোত্তর মুক্তিপ্রাপ্ত গান বিষয়শ্রেণী:পার্লোফোনের একক বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:পলি স্যামসন রচিত গান বিষয়শ্রেণী:সঙ্গীত সম্পর্কে গান
হামিদপুর ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৮৭.২৮ কিমি২ (৩৩.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৭১৪ জন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির দক্ষিণে খুলনার গাজীরহাট ইউনিয়ন পরিষদ ,পশ্চিমে নবগঙ্গা নদী ও পুরুলিয়া ইউনিয়ন পরিষদ উত্তরে কালিয়া পৌরসভা এবং পূর্বে বড়নাল ইলিয়াছাবাদ ইউনিয়ন পরিষদ অবস্থিত।  গ্রামসমূহ  বাবুপুর,  দলুয়া  পুকুরকুল  মাধবপাশা  মাধবপাশা পূর্ব  বিষ্ণুপুর  ভোমবাগ  রামানন্দপুর  মদনগাতী  মচন্দপুর  শিলিমপুর  নারায়নপুর  সাতরাখালী  চালিতাতলা  খালপাড়  পশ্চিম পোমকাড়া  তথ্যসূত্র  বিষয়শ্রেণী:কালিয়া উপজেলার ইউনিয়ন
__TOC__  ২৪ অক্টোবর ২০২৪  সন্দেহভাজন সকপাপেট                         সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  :বাংলাদেশ ছাত্রলীগ নিবন্ধ থেকে তথ্য অপসারণ বা আলাপ পাতায় বিভিন্ন অযৌক্তিক দাবি উত্থাপন করছে। সবগুলো অ্যাকাউন্ট যাচাই করে দেখুন। আইপি একই হতে পারে, ভিন্নও হতে পারে। তবে উদ্দেশ্য একই, এবং একই ব্যক্তির একাধিক অ্যাকাউন্ট থাকতে পারে।  ~ নাহিয়ান আলাপ ২২:২৬, ২৪ অক্টোবর ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  কোনো ব্যবহারীকে পরীক্ষার সুযোগ আমার কাছে নেই। তবে একজন ঠিক যে জায়গায় সম্পাদনা করেন, তা বাতিল করলে অন্য একজন একই স্থানে সম্পাদনা করতে শুরু করেন। বা, আলাপ পাতায় একজন কোনো কথা বললে, তার জবাব একাধিক আইপি / অ্যাকাউন্ট থেকে দেওয়া হচ্ছে। তাই আবেদনের শুরুতেই সংশয়ের কথা বলে নিয়েছি, সবাই এক ব্যক্তি না হতে পারে, তবে একই ব্যক্তির একাধিক আইডি এখানে থাকতে পারে, যা সরাসরি পরীক্ষার সুযোগ নেই আমার কাছে।  ~ নাহিয়ান আলাপ ০৭:৩৬, ২৫ অক্টোবর ২০২৪ (ইউটিসি)  যাচাই বলতে সম্পাদনার ধরন, একাউন্ট তৈরির সময়সহ আরও বিষয় ভালোমত দেখে নিতে বলেছি। দেশের সাম্প্রতিক সিদ্ধান্তের প্রেক্ষিতে নিবন্ধটিতে সম্পাদনা বেশি হচ্ছে তারমানে এই না যে সবাই সক। রিয়াজ (আলাপ) ১২:০৫, ২৫ অক্টোবর ২০২৪ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণ । দেশের সাম্প্রতিক অবস্থার প্রেক্ষিতেই নিবন্ধটিতে সম্পাদনা হচ্ছে, যথেষ্ট তথ্য প্রমাণ ছাড়া পরীক্ষণের সুযোগ নেই। স্বাভাবিকভাবেই দেখা যাচ্ছে বেশিরভাগ একাউন্টই পুরনো।  বিস্তারিত যাচাই না করে এরকম তদন্ত পাতা তৈরি না করার অনুরোধ। রিয়াজ (আলাপ) ০৬:১৭, ২৫ অক্টোবর ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৪
নুরুল ইসলাম খান (১৬ জানুয়ারি ১৯৪৬ – ২১ ফেব্রুয়ারি ২০২৩) বাংলাদেশের সিলেট জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-৭ আসনের সংসদ সদস্য ছিলেন।   প্রাথমিক জীবন  নুরুল ইসলাম খান ১৬ জানুয়ারি ১৯৪৬ সালে তৎকালীন ব্রিটিশ ভারতের সিলেট জেলার বিশ্বনাথে শ্রীধরপুর গ্রামে জন্মগ্রহণ করেন। তিনি সিলেট শহরের আম্বরখানা হাউজিং এস্টেট এলাকায় বসবাস করতেন। তার পিতার নাম মোহাম্মদ ফিরুজ খান।  তার স্ত্রীর নাম রোকসানা চৌধুরী। এই দম্পতীর ২ পূত্র ও ২ কন্যা।   রাজনৈতিক জীবন  নুরুল ইসলাম খান আইনজীবী ও মুক্তিযুদ্ধের সংগঠক। তিনি জাতীয় জনতা পার্টির চেয়ারম্যান।  ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি বিশ্বনাথ থানা আওয়ামী লীগের সাধারণ সম্পাদক ও সভাপতি হিসেবেও দায়িত্ব পালন করেন।  ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৭ আসন থেকে সংসদ সদস্য নির্বাচিত হন।  ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় জনতা পার্টির প্রার্থী হিসেবে সিলেট-২ আসন থেকে পরাজিত হয়ে ছিলেন।  বঙ্গরীর এমএজি ওসমানীর মৃত্যুর পর থেকে তার প্রতিষ্টিত জাতীয় জনতা পার্টির চেয়ারম্যান হিসেবে আমৃত্যু নুরুল ইসলাম দায়িত্ব পালন করেন।   মৃত্যু  নুরুল ইসলাম খান ২১ ফেব্রুয়ারি ২০২৩ সালে মৃত্যুবরণ করেন।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিলেট জেলার রাজনীতিবিদ বিষয়শ্রেণী:সিলেট জেলার আইনজীবী বিষয়শ্রেণী:জাতীয় জনতা পার্টি রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:২০২৩-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:১৯৪৬-এ জন্ম
thumb|250px|আবেনিদা দে মায়ো রাস্তায় বুয়েনোস আইরেস মেট্রোর লাইন A-তে নামার একটি প্রাচীন প্রবেশদ্বার বুয়েনোস আইরেস মেট্রো (স্পেনীয় ভাষায়: Subterráneos de Buenos Aires) আর্জেন্টিনার রাজধানী বুয়েনোস আইরেস শহরে সেবা দানকারী একটি জনপরিবহন ব্যবস্থা। স্থানীয়ভাবে এটি সুবতে (Subte, "subterráneo" থেকে এসেছে) নামে পরিচিত।  বর্তমানে মেত্রোবিয়াস নামের বেসরকারী একটি কোম্পানি মেট্রোটির দেখাশোনা করছে। বুয়েনোস আইরেস মেট্রো লাতিন আমেরিকা, দক্ষিণ গোলার্ধ ও স্পেনীয়ভাষী বিশ্বের প্রাচীনতম মেট্রো। ১৯১৩ সালের ১লা ডিসেম্বরে এটি উদ্বোধন করা হয়।  বর্তমানে ব্যবস্থাটিতে ৫টি লাইন (A থেকে E ক্রমাঙ্কিত), এবং এদের মোট দৈর্ঘ্য ৪৮.৯ কিলোমিটার (২০০৪ সালের তথ্য অনুযায়ী)। মেট্রো ব্যবহারকারী দৈনিক যাত্রীসংখ্যা ১০ লক্ষেরও বেশি।   বহিঃসংযোগ   মেত্রোবিয়াসের দাপ্তরিক ওয়েবসাইট   আরও দেখুন   বিষয়শ্রেণী:আর্জেন্টিনার দ্রুতগামী গণপরিবহন ব্যবস্থা বিষয়শ্রেণী:১৫০০ ভি ডিসি রেলওয়ে বিদ্যুতায়ন বিষয়শ্রেণী:৭৫০ ভি ডিসি রেলওয়ে বিদ্যুতায়ন
সিংহলীজ স্পোর্টস ক্লাব গ্রাউন্ড () শ্রীলঙ্কার সর্বাপেক্ষা জনপ্রিয় ক্রিকেট মাঠগুলোর একটিরূপে বিবেচিত। এ মাঠেই শ্রীলঙ্কার প্রধান নিয়ন্ত্রণকারী সংস্থা শ্রীলঙ্কা ক্রিকেটের সদর দফতর অবস্থিত। প্রায়শঃই এ মাঠটিকে শ্রীলঙ্কার লর্ড’স নামে পরিচিত। অধিকাংশ ঘরোয়া ক্রিকেটের ফাইনালসহ আন্তর্জাতিক ক্রিকেট খেলা এ মাঠে অনুষ্ঠিত হয়। ১৯৮৪ সালে সফরকারী নিউজিল্যান্ড ক্রিকেট দলের বিপক্ষে অনুষ্ঠিত প্রথম টেস্টের মাধ্যমে এখানে টেস্ট খেলার সূচনা ঘটে এবং ইংল্যান্ডের বিরুদ্ধে ১৯৮২ সালে সর্বপ্রথম একদিনের আন্তর্জাতিক খেলার আয়োজন করা হয়।   ইতিহাস  ১৮৯৯ সালে রয়্যাল কলেজ, এস. টমাস কলেজ এবং ওয়েজলি কলেজ নিয়ে গড়া সম্মিলিত বিদ্যালয় ক্রিকেট দল এক রানের ব্যবধানে কোল্টস ক্রিকেট ক্লাবকে পরাজিত করে। এরফলে সর্বদলীয় সিংহলিজ ক্লাব প্রতিষ্ঠিত হয় ও পরবর্তী সিংহলিজ স্পোর্টস ক্লাব নামে প্রতিষ্ঠা পায়। ক্লাবটি ভিক্টোরিয়া পার্কে বালুকাময় ও দারুচিনি গাছে ভরপুর স্থানে জমি লিজ নেয়। ১৯৫২ সালে ক্লাব কর্তৃপক্ষ ২০ একর জমি লিজ নেয় ও বর্তমান মৈতল্যান্ড প্লেসে স্থানান্তরিত হয়। দ্বিতীয় বিশ্বযুদ্ধে মাঠটি মিত্রশক্তি বিমানঘাঁটিরূপে ব্যবহার করে। ১৯৫৬ সালে শীর্ষস্থানীয় নাইটক্লাবের স্বত্ত্বাধিকারী ডোনোভান আন্দ্রি’র ব্যবসায়িক চুক্তিতে মাঠের প্যাভিলিয়ন তৈরি করা হয়। ১৯৭০-এর মধ্যবর্তী সময়কালে বৃহদাকৃতির স্কোরবোর্ড ও সাইটস্ক্রিন নির্মাণ করা হয়। পরবর্তীকালে বর্তমান স্কোরবোর্ডটি নির্মিত হয়। গণমাধ্যম কেন্দ্র ও সম্প্রচার কক্ষসহ আধুনিক সুযোগ-সুবিধাদি এ স্টেডিয়ামে বিদ্যমান।   তথ্যসূত্র    বহিঃসংযোগ  Cricinfo SSC ground profile  বিষয়শ্রেণী:শ্রীলঙ্কায় টেস্ট ক্রিকেট মাঠ বিষয়শ্রেণী:কলম্বোয় ক্রিকেট মাঠ বিষয়শ্রেণী:কলম্বোয় খেলাধুলা
সিরাজুল ইসলাম (১৯৩৫ - ২৯ আগস্ট ২০১৯)  বাংলাদেশ আওয়ামী লীগের প্রবীণ রাজনীতিবিদ, সাংবাদিক ও  সংসদ সদস্য।  ১৯৭৩ সালে বাংলাদেশের প্রথম সংসদ নির্বাচনে আওয়ামী লীগের লীগের প্রার্থী হয়ে নোয়াখালী-১৩ (হাতিয়া-রামগতি) আসনে সংসদ সদস্য নির্বাচিত হন। নোয়াখালী-১৩ কে বিবর্তন করে বর্তমানে নোয়াখালী-৬ ও লক্ষ্মীপুর-৪  গঠন করা হয়েছে।  ১৯৭০ সালের সাধারণ নির্বাচনে তিনি একই সংসদীয় এলাকা থেকে পাকিস্তান জাতীয় গণপরিষদের সদস্য নির্বাচিত হন। মুক্তিযোদ্ধা সংগঠক হিসেবে বাংলাদেশের স্বাধীনতা যুদ্ধে তার অবদান ছিলো।   জন্ম ও শিক্ষা জীবন সিরাজুল ইসলাম, ১৯৩৫ সালে বাংলাদেশের লক্ষ্মীপুর জেলার কমলনগর উপজেলার চর লরেন্স গ্রামে জন্মগ্রহণ করেন।  তার পিতা আলহাজ্ব আমিন উদ্দিন পাটোয়ারী এবং মাতা সরাফাতুন্নেছা। ১৯৫১ সালে রামগতি বিবিকে উচ্চ বিদ্যালয় থেকে মেট্টিকুলেশন, ১৯৫৪ সালে কুমিল্লা ভিক্টোরিয়া সরকারি কলেজ থেকে ইন্টারমিডিয়েট পাশ করেন    কর্মজীবন সিরাজুল ইসলাম ১৯৫৪ সাল থেকে দৈনিক ইত্তেফাকের নোয়াখালী সংবাদদাতা হিসাবে সাংবাদিকতা শুরু করেন। ১৯৫৬ সালে পাকিস্তান ন্যাশনাল এসেম্বলি দেখার জন্য করাচি যান। সেখানে তার সঙ্গে শেখ মুজিবুর রহমানের প্রথম পরিচয় হয় এবং আওয়ামী লীগের রাজনীতি শুরু করেন। তিনি নোয়াখালী জেলা আওয়ামী লীগের প্রতিষ্ঠাতা সদস্য ও বৃহত্তর রামগতি থানা (বর্তমান রামগতি-কমলনগর) আওয়ামী লীগের প্রতিষ্ঠাতা সভাপতি  ছিলেন। বঙ্গবন্ধু শেখ মুজিবুর রহমান বাংলাদেশ আওয়ামী লীগের সাধারণ সম্পাদক থাকাকালে তার বাড়িতে যান। সিরাজুল ইসলাম  ২৫ মার্চ কালো রাতে  বাড়িতে ছিলেন। এলাকায় থাকা নিরাপদ নয় ভেবে তিনি বেগমগঞ্জ হয়ে ভারতে চলে যান আগরতলা যুব প্রশিক্ষণ ক্যাম্পে যুদ্ধের প্রশিক্ষণ নেন।  ১৯৭১ সালের ৭ ডিসেম্বর ভারত থেকে মাইজদী হয়ে রামগতি পৌঁছেন এবং  মুক্তিযোদ্ধাদের সংগঠিত করে যুদ্ধে অংশ নেন।  মৃত্যু সিরাজুল ২৯ আগস্ট ২০১৯ সালে হৃদযন্ত্র ক্রিয়া বন্ধ হয়ে  মৃত্যুবরণ করেন। ৩০ আগস্ট ২০১৯ সালে তার জন্মস্থান গ্রাম চর লরেন্স উচ্চ বিদ্যালয়ে মাঠে রাষ্ট্রীয় মর্যাদা শেষে দাফন করা হয়।   তথ্যসূত্র  বিষয়শ্রেণী:প্রথম জাতীয় সংসদ সদস্য বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:১৯৩৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:পাকিস্তান গণপরিষদ সদস্য বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ
সিমোঁ প্রুলুক্স-সেনেকাল (, ; জন্ম: ৬ ডিসেম্বর ১৯৯১) হলেন একজন কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে তিনা গারাবিদিয়ানের সাথে জুটি হিসেবে ফিগার স্কেটিংয়ের আইস ডান্স বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ১৯৯৯ সালে ফিগার স্কেটিংয়ে অভিষেক করা প্রুলুক্স-সেনেকাল কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন সিমোঁ প্রুলুক্স-সেনেকাল ১৯৯১ সালের ৬ই ডিসেম্বর তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন প্রুলুক্স-সেনেকাল কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তিনা গারাবিদিয়ানের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। প্রুলুক্স-সেনেকাল সর্বমোট ১৬৭.০৩ পয়েন্ট নিয়ে সম্মিলিত অবস্থানে অষ্টাদশ স্থান অধিকার করেছিলেন; যেখানে রিদম ডান্সে তারা ৬৫.৮৭ পয়েন্ট নিয়ে ঊনবিংশ এবং ফ্রি ডান্সে ১০১.১৬ পয়েন্ট পেয়ে ষোড়শ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ আইস ডান্সার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
শামস আল-দ্বীন মুহাম্মদ (      ; ১২৫৬ সালের আগে –  )  নিজারি ইসমাইলি সম্প্রদায়ের ২৮তম ইমাম ছিলেন। তার জীবন সম্পর্কে খুব বেশি তথ্য জানা যায় না। মঙ্গোল সাম্রাজ্য কর্তৃক নিজারি রাজ্য ধ্বংসের পর তিনিই প্রথম ইমাম হন। তার আসল পরিচয় গোপন করেই তিনি জীবন কাটিয়েছিলেন।  তার মৃত্যুর পর উত্তরাধিকার দুই ভাগে বিভক্ত হয়। একটি হলো কাসিম-শাহি শাখা, যা এখনো আগা খানের নেতৃত্বে টিকে আছে। অন্যটি মুহাম্মদ-শাহি বা মুমিনি শাখা। মুমিনি শাখা এখন সিরিয়ায় কয়েক হাজার অনুসারী নিয়ে ছোট হয়ে গেছে।    জীবনী  তার জীবন সম্পর্কে বিস্তারিত জানা যায় না। তিনি রুকন আল-দিন খুরশাহর কনিষ্ঠ পুত্র ছিলেন। রুকন আল-দিন ছিলেন আলমুত দুর্গের শেষ শাসক। ১২৫৬ সালে মঙ্গোলরা আলমুত দুর্গ জয় করে।  নিজারি ঐতিহ্য অনুসারে, তার পিতা তাকে (  ) উত্তরাধিকারী হিসেবে মনোনীত করেছিলেন।   মঙ্গোলদের আলামুত অবরোধ এবং তার পিতার আত্মসমর্পণের আগের শেষ মাসগুলিতে তাকে নিরাপদে নিয়ে এসেছিলেন।  তার পরিবারের বাকি সদস্যদের মঙ্গোলরা হত্যা করে। যার ফলে শামস আল-দীনই একমাত্র জীবিত ছিলেন।  ১২৫৭ সালের বসন্তের শেষের দিকে তার বাবার মৃত্যুদণ্ডের সাথে সাথে, শামস আল-দীন স্বয়ংক্রিয়ভাবে তার স্থলাভিষিক্ত হন।   তিনি তার বাকি জীবন আজারবাইজানে কাটান, তাবরিজে বা তার আশেপাশে। তিনি তার পরিচয় গোপন রাখেন, এবং তার পরিবর্তে সুফি মরমী সাধকের ছদ্মবেশ ধারণ করেন (যা সে সময়ে নিজারিদের মধ্যে সাধারণ প্রথা ছিল)। তিনি সূচিশিল্পীর কাজও করতেন, যার ফলে তাকে ঐতিহ্যগতভাবে "জারদুজ" নামে ডাকা হতো। নিজারি ঐতিহ্যে, শামস আল-দিনকে কখনো কখনো পূর্ববর্তী মরমী সাধক শামস তাবরিজি (১১৮৫–১২৪৮) এর সঙ্গে গুলিয়ে ফেলা হয়।   আলমুতের পতন নিজারি আন্দোলনের কেন্দ্র নষ্ট করে। তবু শামস আল-দিন কিছু নিজারি দলের সঙ্গে যোগাযোগ করেন।  সমসাময়িক ইসমাইলি কবি নিজারি কুহিস্তানি তাঁর ভ্রমণকাহিনী সফর-নামায় ১২৮০ সালে তাঁর সাথে ব্যক্তিগতভাবে দেখা করে।  তাঁকে শামস-ই-দিন শাহ নিমরুজ আলী এবং শাহ শামস নামে ডেকেছেন।  তাঁর ইমামতের সময়, নিজারি সম্প্রদায় উত্তর পারস্যের রুদবারে পুনরায় সংগঠিত হতে সক্ষম হয় এবং এমনকি সাময়িকভাবে আলামুত পুনরায় দখল করে। কিন্তু সিরিয়ার নিজারিরা মামলুক সালতানাতের আধিপত্যের অধীনে চলে যায়।    মৃত্যু এবং উত্তরাধিকার বিরোধ  তিনি ১৩১০ সালের দিকে মারা যান। এরপর নিজারি ইতিহাসে একটা অন্ধকার সময় শুরু হয়। এটা ১৫শ শতাব্দীর শেষ পর্যন্ত চলে। সে সময়ের ইমামদের সম্পর্কে খুব কম জানা যায়। তার মৃত্যুর পর তার বড় ছেলে মুমিন শাহ আর ছোট ছেলে কাসিম শাহ উত্তরাধিকার নিয়ে ঝগড়া করেন। এতে নিজারি ইমামত দুই ভাগে ভাগ হয়ে যায়: কাসিম-শাহি আর মুমিনি বা মুহাম্মদ-শাহি। নিজারি লেখায় এই ভাগাভাগির কথা খুব কম বলা হয়। তার মেজো ছেলে কিয়া শাহ কিছু দাবি করেনি।  মুমিনি শাখা আগে বেশি শক্তিশালী ছিল। এখন এটি সিরিয়ায় কয়েক হাজার অনুসারী নিয়ে শাখাটি ছোট হয়ে গেছে।। কাসিম-শাহি শাখা এখন বেশিরভাগ নিজারিদের প্রতিনিধিত্ব করে। এটা আজ আগা খানদের নেতৃত্বে চলছে।    তথ্যসূত্র    গ্রন্থপঞ্জি            বিষয়শ্রেণী:মৃত্যুর সাল অনিশ্চিত বিষয়শ্রেণী:জন্মের সাল অজানা বিষয়শ্রেণী:নিজারি ইমাম বিষয়শ্রেণী:১৩১০-এ মৃত্যু বিষয়শ্রেণী:১৩শ শতাব্দীতে জন্ম বিষয়শ্রেণী:১৪শ শতাব্দীর ইসলাম ধর্মীয় নেতা বিষয়শ্রেণী:১৩শ শতাব্দীর ইসলাম ধর্মীয় নেতা বিষয়শ্রেণী:১৪শ শতাব্দীর ইরানি ব্যক্তি বিষয়শ্রেণী:১৩শ শতাব্দীর ইরানি ব্যক্তি
ফিক্রে সালাসি ক্রকওয়েল (; জন্ম: ৮ জুলাই, ১৯৮৫ - মৃত্যু: ২০ জুন, ২০১৬) বারমুডায় জন্মগ্রহণকারী আন্তর্জাতিক ক্রিকেটার ছিলেন। বারমুডা ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে বারমুডার পক্ষে আন্তর্জাতিক ক্রিকেটে অংশগ্রহণ করেছেন।  এছাড়াও, বারমুডা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধন করতেন ফিক্রে ক্রকওয়েল।   খেলোয়াড়ী জীবন  ২০০৯ সাল থেকে ২০১০ সাল পর্যন্ত ফিক্রে ক্রকওয়েলের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ফিক্রে ক্রকওয়েল। ৬ এপ্রিল, ২০০৯ তারিখে পচেফস্ট্রুমে কেনিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৮ এপ্রিল, ২০০৯ তারিখে একই মাঠে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।  অভিষেক ওডিআইয়ের পাশে আরও দুইটি খেলায় অংশ নেন। ওডিআই না হলেও সেগুলো লিস্ট এ ক্রিকেটের ছিল। দক্ষিণ আফ্রিকায় ২০০৯ সালের আইসিসি ক্রিকেট বিশ্বকাপের বাছাইপর্বে তার দল যোগ্যতা অর্জন করতে পারেনি। কেনিয়ার বিপক্ষে ওডিআইয়ে সর্বোচ্চ ৪৫ রান তুলেছিলেন তিনি।  বারমুডা অনূর্ধ্ব-১৯ দলের পক্ষে ফিক্রে ক্রকওয়েল খেলেন। ২০০৯ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে ২৩ বছর বয়সী ফিক্রে ক্রকওয়েলের বড়দের দলে অভিষেক ঘটে। ব্যাটিং উদ্বোধনে নেমে ৩৬ রান সংগ্রহ করেন। ঐ খেলায় তার দল ডেনমার্কের বিপক্ষে নয় উইকেটে জয় তুলে নেয়।  একই প্রতিযোগিতায় অংশগ্রহণকৃত দুইটি ওডিআইয়ে অংশ নেন। কেনিয়া ও নেদারল্যান্ডসের বিপক্ষে ৪৫ ও ২৩ রান তুললেও উভয় দলের বিপক্ষেই তার দল পরাজয়বরণ করেছিল।  সংযুক্ত আরব আমিরাতে অনুষ্ঠিত ২০১২ সালের বিশ্ব টি২০ বাছাইপর্বে বারমুডার পক্ষে সর্বশেষ অংশ নেন। চার খেলায় ২৯.২৫ গড়ে ১১৭ রান তুলেন। জাতীয় দলের পক্ষে নিজস্ব শেষ খেলায় ব্যক্তিগত সেরা ৪৭ রান তুলে উগান্ডার বিপক্ষে দলকে জয় এনে দেন। ইন্ডিয়ানাপোলিসে অনুষ্ঠিত আইসিসি আমেরিকাস প্রথম বিভাগ টুয়েন্টি২০ চ্যাম্পিয়নশীপকে ঘিরে জ্যামাইকা সফরে প্রাথমিক তালিকায় তাকে রাখা হলেও ঐ প্রতিযোগিতায় তৃতীয় স্থান অধিকারী বারমুডা দলের ১৪ সদস্যের চূড়ান্ত তালিকায় তাকে রাখা হয়নি।   ব্যক্তিগত জীবন  স্থানীয় পর্যায়ে ক্রকওয়েল সেন্ট ডেভিডস কাউন্টি ক্রিকেট ক্লাবে খেলতেন। এছাড়াও, তিনিসেন্ট জর্জেস দলের হয়ে বেশ কয়েকবার বারমুডা ক্রিকেটের সর্ববৃহৎ ঘরোয়া আয়োজন বার্ষিক কাপে সমারসেটের বিপক্ষে খেলেছেন।  ফিফা সনদপ্রাপ্ত রেফারি কার্লাইল ম্যাকনীল ইউজিন ক্রকওয়েল ও ফুটবলার মিকাইল ক্রিস্টোফার ক্রকওয়েল সম্পর্কে তার আত্মীয়।  ২০ জুন, ২০১৬ তারিখে মাত্র ৩০ বছর বয়সে বারমুডার পার্শ্ববর্তী পেমব্রোক এলাকায় ফিক্রে ক্রকওয়েলেকে মৃত অবস্থায় পাওয়া যায়। রাত তিনটার অল্প কিছু সময় পূর্বে তিনি গুরুতর জখম হন।   তথ্যসূত্র    বহিঃসংযোগ       বিষয়শ্রেণী:১৯৮৫-এ জন্ম বিষয়শ্রেণী:২০১৬-এ মৃত্যু বিষয়শ্রেণী:বার্মুডীয় ক্রিকেটার বিষয়শ্রেণী:বারমুডার একদিনের আন্তর্জাতিক ক্রিকেটার
আহাগ্‌গার পর্বতশ্রেণী () দক্ষিণ আলজেরিয়ার সাহারা মরুভূমির কেন্দ্রে অবস্থিত একটি মালভূমি অঞ্চল। এটি কর্কট ক্রান্তির বরাবর অবস্থিত। এটি একটি ঊষর, মরুময়, পাথুরে উচ্চভূমি অঞ্চল, যার গড় উচ্চতা ৯০০ মিটার। তাহাত পর্বত এর সর্বোচ্চ বিন্দু, যার উচ্চতা সমুদ্র সমতল থেকে ২,৯০৮ মিটার। পর্বতমালাটির দক্ষিণ-পশ্চিম প্রান্তে মরূদ্যান শহর তামানরাসেত অবস্থিত।  বর্তমানে আহাগ্‌গার পর্বতশ্রেণী আলজেরিয়াতে পর্যটকদের জন্য একটি অন্যতম আকর্ষণ। এখানে ১৯৮৭ সালে একটি জাতীয় উদ্যান প্রতিষ্ঠা করা হয়।   তথ্যসূত্র   বিষয়শ্রেণী:আফ্রিকার পর্বতশ্রেণী বিষয়শ্রেণী:আলজেরিয়ার ভূগোল
thumb|right|জলদস্যু ব্ল্যাকবিয়ার্ডকে আটক, ১৭১৮, জেন লিয়ন রোমি ফেরিস ক্যাপ্টেন রবার্ট মেনার্ড (আনুমানিক ১৬৮৪ - ৪ই জানুয়ারি ১৭৫১) ছিলেন রয়াল নেভির একজন লেফটেনান্ট ও পরবর্তীকালে ক্যাপ্টেন।http://www.kentarchaeology.org.uk/Research/Libr/MIs/MIsGreatMongeham/01.htm  Burial monument তিনি প্রথমে ছিলেন এইচএমএস পার্লের লেফটানান্ট এবং তিনি সবচেয়ে বেশি বিখ্যাত ইংরেজ কুখ্যাত জলদস্যু ব্ল্যাকবিয়ার্ডকে একটি যুদ্ধে পরাজিত করার কারণে। রবার্ট মেনার্ড ১৭০৭ সালের ১৪ই জানুয়ারি লেফটানান্ট হিসেবে নিয়োগ পান। ১৭০৯ থেকে তিনি ছিলেন এইচএমএস-এর তৃতীয় লেফটানান্ট। তিনি ১৭১৬ সালে এইচএমএস পার্ল-এর ফার্স্ট লেফটানান্ট হিসেবে নিয়োগ পান। ১৭৩৯ সালে তাকে কমোডোর হিসেবে পদন্নতি দেওয়া হয় ও ১৭৪০ সালে ক্যাপ্টেন হিসেবে নিয়োগ পান।  নৌ কমান্ড ও যুদ্ধ thumb|right|মেনার্ডের জাহাজের মাস্তুলে ব্ল্যাকবিয়ার্ডের মাথা ঝুলন্ত অবস্থায় রয়েছে। একটি যুদ্ধে ব্ল্যাকবিয়ার্ডকে হত্যা করা ব্যতীত মেনার্ডের জীবনী সম্পর্কে খুব কম জানা যায়। ভার্জেনিয়া উপনিবেশের গভর্নর আলেক্সেন্ডার স্পটসউড তাকে দুটি স্লোপের নেতৃত্ত্ব দেন; রেঞ্জার ও জেইন।  তারা ১৭১৮ সালের ১৯শে নভেম্বর হাম্পটন ভার্জিনিয়ার ডগে গমন করেন। ১৭১৮ সালের ২২শে নভেম্বর উত্তর ক্যারোলিনা উপকূলের কক্রাকোক ইনলেটে ব্ল্যাকবিয়ার্ডের জাহাজের সাথে তার সাক্ষাৎ হয়। ব্ল্যাকবিয়ার্ডের অধিকাংশ ক্রুরা উপকূলে ছিলেন। যাইহোক, মেনার্ডের জাহাজে কোন কামন ছিল না ও শুধু কিছু ছোট অস্ত্রশস্ত্র ছিল; যেখানে ব্ল্যাকবিয়ার্ডের জাহাজে ৮টিরও বেশি কামান ছিল। মেনার্ড আক্রোমনের পূর্বমহুর্তে তার সকল লোকদেরকে ডেকের নিচে লুকিয়ে রাখেন। প্রথমিকভাবে ব্ল্যাকবিয়ার্ড তার জাহাজকে অগভীর জলে নিয়ে গিয়েছিলেন। মেনার্ডের ভারী জাহাজপাতাশ্রয়ের বালুতটের সাথে ধাক্কা লাগে ও আটকে যায়। ব্ল্যাকবিয়ার্ড এরপর তার জাহাজকে নৈপুণ্য সহকারে পরিচালনা করেন। ব্ল্যাকবিয়ার্ডের জাহাজ থেকে কমপক্ষে দটি দিক থেকে মেনার্ডের জাহাজকে আক্রমণ করা হয়। আক্রোমনের শেষভাবে ব্ল্যাকবিয়ার্ডের মনে হয়েছিল শুধু মেনার্ড ও অন্য ক্রু শুধু জীবিত এবং ব্ল্যাকবিয়ার্ড মেনার্ডের জাহাজে উঠেন। এরপর তিনি যা আশা করেছিলেন তার থেকেও বেশি সৈন্যের সামনে ফাঁদে পড়েন। যুদ্ধের সময় মেনার্ড ও ব্ল্যাকবিয়ার্ডের-এর মধ্যে সামনাসামনি লড়াই হয়। উভয়ই একে অপরের দিকে বন্দুক তাক করেন। মেনার্ডের গুলি ব্ল্যাকবিয়ার্ডের গয়ে লাগে কিন্তু ব্ল্যাকবিয়ার্ড লাগাতে পারেননি। গুলি লাগার পরও ব্ল্যাকবিয়ার্ড মেনার্ডের তরবারি ভেঙ্গে ফেলেন কিন্তু পিছনদিক থেকে একজন নাবিক ব্ল্যাকবিয়ার্ডের পিঠে চাকু দিয়ে মারাত্বকভাবে আহত করেন। এরপর মেনার্ড ব্ল্যাকবিয়ার্ডকে হত্যা করতে সমর্থ হন। ব্ল্যাকবিয়ার্ডের মাথা, দেহ থেকে বিচ্ছিন্ন করা হয় এবং অন্যান্য জলদস্যুদের সতর্ক করার জন্য মাথা জাহাজের অগ্রভাগে বেঁধে রাখা হয়।  তথ্যসূত্র  বিষয়শ্রেণী:১৬৮৪-এ জন্ম বিষয়শ্রেণী:১৭৫১-এ মৃত্যু বিষয়শ্রেণী:জলদস্যুতা প্রতিরোধ বিষয়শ্রেণী:রাজকীয় নৌবাহিনী কর্মকর্তা
আদানা প্রদেশ তুরস্কের একটি প্রদেশ যার আয়তন ১৪.০৩০ বর্গ কিলোমিটার। আদানা প্রদেশ তুরস্কের দক্ষিণাঞ্চলে ভূমধ্যসাগরের তীরে অবস্থিত। এর পশ্চিমে মেরসিন, দক্ষিণ-পূর্বে হাতায়, পূর্বে ওসমানিয়ে, উত্তরপূর্বে কাহরামানমারাশ, উত্তরে কায়সেরি এবং উত্তর-পশ্চিমে নিদে প্রদেশ অবস্থিত। আদানা প্রদেশের প্রশাসনিক অঞ্চল হল আদানা। এই প্রদেশটি চুকোরোভা অঞ্চলের অন্তর্গত।   তথ্যসূত্র    বহিঃসংযোগ   প্রশাসনিক ওয়েবসাইট  আদানা পৌরসভা  আদানার চিত্র  আদানা ভ্রমণ সহায়িকা    বিষয়শ্রেণী:তুরস্কের প্রদেশ